་པར་སྒྲུབས་པས་རྒྱ་ཆེ་བ་སྟེ་མདོ་སྡེའི་
རྒྱན་ལས་གསུངས་ལྟར་ཡོན་ཏན་བཞི་དང་ལྡན་པའི་ཕྱིན་དྲུག་ལ་སྤྱོད་པར་ཤོག་ཅིག་པའོ།
གཉིས་པ་བ་དྲུག་ལས།
དང་པོ་སྦྱིན་པ་ནི། དངོས་པོ་དངོས་པོར་མ་མཆིས་པས། བདག་གི་ལོངས་སྤྱོད་ལྷུན་
གྲུབ་ཤོག །དངོས་པོ་ཐམས་ཅད་རྣམ་འཇིག་པས། །སྦྱིན་པའི་ཕ་རོལ་ཕྱིན་རྫོགས་ཤོག །
ཅེས་གསུངས་ཏེ་ཟང་ཟིང་གི་ལུས་ལོངས་སྤྱོད་དང་ལུང་གི་ཆོས་སོགས་དངོས་པོ་ཀུན་ལ་
རང་བཞིན་གྱི་དངོས་པོར་གྲུབ་པ་མ་མཆིས་པས་སྔོན་གྱི་དགེ་རྩ་དང་སྨོན་ལམ་གྱི་སྟོབས་
ཚོགས་པས་བདག་གི་སྦྱིན་བྱ་ལོངས་སྤྱོད་སོགས་སྡིག་པ་དང་དཀའ་ཚེགས་ཀྱི་དྲི་མ་མེད་
པར་རྩོལ་མེད་ལྷུན་གྲུབ་ཏུ་འབྱུང་བར་ཤོག་ཅིག །བྱུང་ནས་ཀྱང་དེ་ལ་ཆགས་ཞེན་མེད་པར་
དངོས་པོ་ཐམས་ཅད་རྣམ་པར་འཇིག་ཅིང་འབྲལ་བའི་ཆོས་ཉིད་ཡིན་པས་སྙིང་པོ་མེད་པ་
ལ་སྙིང་པོ་བླང་ཕྱིར་ཅི་ཡོད་དགེ་འབྲས་དང་བཅས་པ་ཞིང་མཆོག་བཞི་གཙོ་བོར་གྱུར་པའི་
ཚུལ་

བྱམས་སྨོན་འགྲེལ་ཆུང་བྱང་ཆུབ་བདེ་ལམ།
སེམས་ཅན་ཐམས་ཅད་ལ་བཏང་བས་སྦྱིན་པའི་ཕ་རོལ་ཏུ་ཕྱིན་པ་མྱུར་དུ་རྫོགས་པར་ཤོག་
ཅིག་པའོ། །གཉིས་པ་ཚུལ་ཁྲིམས་ནི། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང་། །ཚུལ་
ཁྲིམས་རྣམ་པར་དག་དང་ལྡན། །རློམ་སེམས་མེད་པའི་ཚུལ་ཁྲིམས་ཀྱིས། །ཚུལ་ཁྲིམས་ཕ་
རོལ་ཕྱིན་རྫོ་གས་ཤོག །ཅེས་གསུངས་ཏེ།
ཡང་དག་པར་བླངས་པ་དང་། བསམ་པ་དག་པ་དང་། ཉམས་ན་གསོ་བ་དང་། མི་
ཉམས་ཕྱིར་གུས་པས་དྲན་པ་ཉེ་བར་གནས་པ་སྟེ་ཡོན་ཏན་བཞི་ལྡན་གྱི་བྱང་ཆུབ་སེམས་
དཔའི་ཚུལ་ཁྲིམས་ཀྱིས་ཚུལ་ཁྲིམས་དེ་ཉིད་འཆལ་པའི་སྐྱོན་མེད་ཅིང༌། ལྟུང་བའི་རྒྱུ་ཉོན་
མོངས་དང་རང་དོན་ཡིད་བྱེད་ཀྱི་དྲི་མས་མ་གོས་པས་ཚུལ་ཁྲིམས་དེ་རྣམ་པར་དག་པ་དང་
ལྡན་ཅིང་། དེ་ལའང་བདེན་ཞེན་མཆོག་འཛིན་སོགས་རློམས་སེམས་ཀྱི་དྲི་མ་མེད་པའི་
ཚུལ་ཁྲིམས་ཀྱི་སྒོ་ནས་ཚུལ་ཁྲིམས་ཀྱི་ཕ་རོལ་ཏུ་ཕྱིན་པའང་མྱུར་དུ་རྫོགས་པར་ཤོག་ཅིག་
པའོ། །གསུམ་པ་བཟོད་པ་ནི། སའམ་ཡང་ན་ཆུ་འམ་མེ། །རླུང་གི་ཁམས་ལྟར་མི་གནས་
ཤིང་། །བཟོད་པ་ཁྲོ་བ་མ་མཆིས་པར། །བཟོད་པའི་ཕ་རོལ་ཕྱིན་རྫོགས་ཤོག །ཅེས་
གསུངས་ཏེ། བྱང་ཆུབ་སེམས་དཔས་བཟོད་པ་ལ་སློབ་པའི་སྒོ་དུ་མ་ནས་བསླབ་པས་
གོམས་པ་ཀློང་དུ་གྱུར་ཏེ་གནོད་པ་དང་སྡུག་བསྔལ་སོགས་ཀྱིས་ནམ་ཡང་མི་འཁྲུགས་པ་
སའམ་ཡང་ན་ཆུའམ་མེ་རླུང་གི་ཁམས་རྣམས་ལྟར་ཇི་མི་སྙམ་པར་གྱུར་ནས། འདིས་གནོད་
ཀྱང་བདག་གིས་བཟོད་པར་བྱའོ་བཟོད་པར་བྱས་སོ་སྙམ་པ་སོགས་སྤྲོས་མཚན་གྱི་མཐའ་
གང་ལའང་མི་གནས་ཤིང་ནམ་མཁའ་ལྟ་བུའི་བཟོད་པ་གྲུབ་པས་ནམ་ཡང་ཁྲོ་བ་དང་ཡིད་
མི་བདེ་བའི་གོ་སྐབས་མ་མཆིས་པར་བཟོད་པའི་ཕ་རོལ་ཏུ་ཕྱིན་པ་མྱུར་དུ་རྫོགས་པར་ཤོག་
ཅིག་པའོ། །
བཞི་པ་བརྩོན་འགྲུས་ནི། བརྩོན་འགྲུས་བརྩམས་པའི་བརྩོན་འགྲུས་ཀྱིས། །བརྟན་
སྤྲོ་ལེ་ལོ་མ་མཆིས་ཤིང་། །སྟོབས་དང་ལྡན་པའི་ལུས་སེམས་ཀྱིས། །བརྩོན་འགྲུས་ཕ་རོལ་
༢}

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
ཕྱིན་རྫོགས་ཤོག །ཅེས་གསུངས་ཏེ། ཐོག་མར་གོ་ཆའི་བརྩོན་འགྲུས་དཔེ་མེད་པར་
བརྩམས་པ་དང་སྔོན་གོམས་པར་གྱུར་པའི་སྟོབས་ཀྱི་བརྩོན་འགྲུས་ཀྱིས། བར་དུ་སྦྱོར་
བའི་བརྩོན་འགྲུས་ལ་རྐྱེན་གང་གིས་ཀྱང་མི་ལྡོག་པས་བརྟན་པ་དང་། དགེ་བའི་ཕྱོགས་
ཆུང་ངུ་ལ་མི་བརྙས་ཤིང་རྒྱ་ཆེན་པོ་ལ་མི་ཞུམ་པར་སྤྲོ་བའི་སྒོ་ནས་ལེ་ལོའི་དྲི་མ་མ་མཆིས་
ཤིང༌། ཤིན་སྦྱངས་མངོན་དུ་གྱུར་པས་སྟོབས་དང་ལྡན་པའི་ལུས་སེམས་ཀྱིས་སླར་མི་ལྡོག་
པའི་བརྩོན་འགྲུས་མཐར་ཕྱིན་ཏེ་བརྩོན་འགྲུས་ཀྱི་ཕ་རོལ་ཏུ་ཕྱིན་པ་མྱུར་དུ་རྫོགས་པར་
གྱུར་ཅིག་པའོ། །
ལྔ་པ་བསམ་གཏན་ནི། སྒྱུ་མ་ལྟ་བུའི་ཏིང་འཛིན་དང་། །དཔའ་བར་འགྲོ་བའི་ཏིང་
འཛིན་དང༌། །རྡོ་རྗེ་ལྟ་བུའི་ཏིང་འཛིན་གྱིས། །བསམ་གཏན་ཕ་རོལ་ཕྱིན་རྫོ་གས་ཤོག །
ཅེས་གསུངས་ཏེ། སེམས་དཔའ་ཆེན་པོ་རྣམས་ཀྱི་ཏིང་ངེ་འཛིན་གྱིས་རྣམ་གྲངས་ཆེས་མང་
ཡང་གཙོ་བོར་གྱུར་པ་གསུམ་ལས། ས་བརྒྱད་པ་ནས་མངོན་དུ་འགྱུར་བྱའི་ཡེ་ཤེས་གང་
ཞིག་གོམས་པའི་སྟོབས་ཀྱིས་ཀུན་རྫོབ་ཀྱི་ཆོས་ཐམས་ཅད་རྟེན་ཅིང་འབྲེལ་འབྱུང་སྒྱུ་མ་ལྟ་
བུར་མངོན་སུམ་དུ་རྟོགས་པས་སྤྲུལ་པའི་སྒྲིབ་པ་རྣམ་པར་དག་སྟེ་ཅི་འདོད་དུ་སྤྲུལ པ་ལ་
དབང་འབྱོར་བའི་ཏིང་ངེ་འཛིན་དང༌། ས་བཅུ་པའི་གནས་སྐབས་ཀྱི་ཡེ་ཤེས་གང་ཞིག་བརྩེ་
སྟོང་དབྱེར་མེད་ཀྱི་བྱེད་ལས་གང་ལ་གང་འདུལ་གྱི་ཆོ་འཕྲུལ་མཐའ་ཡས་འབད་མེད་ལྷུན་
གྲུབ་ཏུ་སྟོན་ནུས་པས་དེ་བཞིན་གཤེགས་པ་རྣམས་དང་ཆོས་མཚུངས་པ་ཚད་མེད་པར་
མངའ་བའི་དཔའ་བར་འགྲོ་བའི་ཏིང་ངེ་འཛིན་དང༌། ས་བཅུ་རྒྱུན་གྱི་མཐའ་མའི་ཡེ་ཤེས་
གང་ཞིག་འཚང་རྒྱ་བ་ལ་བར་ཆད་མེད་པའི་ལམ་གྱིས་བསྡུས་པ་གང་གི་འོག་ཏུ་ཟད་པ་དང་
མི་སྐྱེ་བ་ཤེས་པ་འབྱུང་ངེས་པས་སྒྲིབ་གཉིས་བག་ཆགས་དང་བཅས་པ་བཅོམ་སྟེ་སྐད་ཅིག་
ཕྱི་མ་ལ་མི་སློབ་པ་སངས་རྒྱས་ཀྱི་གོ་འཕང་མངོན་ཏུ་བྱ་བའི་རྡོ་རྗེ་ལྟ་བུའི་ཏིང་ངེ་འཛིན་
རྣམས་ཀྱི་སྒོ་ནས་བསམ་གཏན་གྱི་ཕ་རོལ་ཏུ་ཕྱིན་པ་མྱུར་དུ་རྫོགས་པར་ཤོག་ཅིག་པའོ། །
1()

བྱམས་སྨོན་འགྲེལ་ཆུང་བྱང་ཆུབ་བདེ་ལམ།
དྲུག་པ་ཤེས་རབ་ནི། རྣམ་པར་ཐར་པའི་སྒོ་གསུམ་དང་། །དུས་གསུམ་མཉམ་པ་ཉིད་
དང་ཡང༌། །རིག་གསུམ་མངོན་སུམ་བགྱིས་པ་ཡིས། །ཤེས་རབ་ཕ་རོལ་ཕྱིན་རྫོགས་ཤོག །
ཅེས་གསུངས་ཏེ། གནས་ལུགས་དོན་དམ་པའི་མི་མཐུན་པའི་ཕྱོགས་རྣམ་རྟོག་གིས་དབེན་
པ་རྣམ་པར་ཐར་པའི་སྒོ་སྟོང་པ་ཉིད་དང་ཡུལ་ཕྱོགས་ལ་མཚན་མའི་སྣང་བ་མེད་པར་ཞི་བ་
རྣམ་པར་ཐར་པའི་སྒོ་མཚན་མ་མེད་པ་དང་། ཡུལ་ཅན་གཏི་མུག་མེད་པའི་ངོ་བོའི་སྒོ་ནས་
སྲིད་པར་མི་སྨོན་པ་རྣམ་པར་ཐར་པའི་སྒོ་སྨོན་པ་མེད་པ་སྟེ་གསུམ་དང་། དུས་གསུམ་གྱི་
ཆོས་ཐམས་ཅད་སྐྱེ་འགག་གནས་པ་དང་བྲལ་བའི་ནམ་མཁའ་ལྟར་མཉམ་པ་ཉིད་དང༌།
གཞན་ཡང་སྔོན་གྱི་གནས་དྲན་པ་སྔོན་གནས་རྗེས་དྲན་ནམ་སྔོན་མཐའ་རིག་པ། འཆི་འཕོ་
དང་སྐྱེ་བ་རིག་པ་ལྷའི་མིག་གམ་ཕྱི་མཐའ་རིག་པ།ཟད་དང་མི་སྐྱེ་བ་རིག་པས་ཟག་པ་ཟད་
པ་རིག་པ་སྟེ། དུས་གསུམ་གྱི་ཆོས་རྣམས་ལ་མི་ཤེས་པ་ཐམས་ཅད་བཟློག་པ་བྱང་ཆུབ་
སེམས་དཔའི་རིག་པ་གསུམ་དང་བཅས་པ་མངོན་སུམ་དུ་བགྱིས་པ་ཡི་སྒོ་ནས་ཤེས་རབ་ཀྱི་
ཕ་རོལ་ཏུ་ཕྱིན་པ་མྱུར་དུ་རྫོགས་པར་ཤོག་ཅིག་པའོ།
རྣམ་ཐར་སྒོ་གསུམ་འདས་ད་ལྟ་མ་འོངས་པའི་ཆོས་གསུམ་མི་དམིགས་པ་ལ་སྦྱར་བ་
དང་། དངོས་པོ་རྣམས་ཀྱི་ངོ་བོ་དང་རྒྱུ་དང་འབྲས་བུ་གསུམ་མི་དམིགས་པ་ལ་སྦྱར་བ་དང་།
གཞི་ལམ་འབྲས་གསུམ་གྱི་དབུ་མ་ལ་སྦྱར་བའང་ཡོད་མོད་འདིར་ནི་དབུ་མ་འཇུག་པ་ནས་
གསུངས་པ་ལྟར་བཀོད་པ་ཡིན་ལ། རིག་པ་གསུམ་དང་མངོན་ཤེས་ཀྱི་སྐབས་སུ་བཤད་པ་
རྣམས་དོན་མཚུངས་པར་གསུངས། བཞི་པ་མཐར་ཐུག་འབྲས་བུ་ལ་སྨོན་པ་ནི། སངས་
རྒྱས་ཀུན་གྱིས་བསྔགས་པ་དང་། །འོད་དང་གཟི་བརྗིད་འབར་བ་དང་། །བྱང་ཆུབ་སེམས་
དཔའི་བརྩོན་འགྲུས་ཀྱིས། །བདག་བཞན་བསམ་པ་རྗོགས་གྱུར་ཅིག །ཅེས་གསུངས་ཏེ་དེ་
ལྟར་བྱང་ཆུབ་སེམས་དཔའི་སྤྱོད་པ་རྒྱ་མཚོ་འདུས་པ་ཕ་རོལ་ཏུ་ཕྱིན་པ་དྲུག་ཡོངས་སུ་
རྫོགས་ནས་རང་དོན་སྟོབས་དང་མི་འཇིགས་པ་སོགས་བྲལ་བའི་ཡོན་ཏན་བསམ་མི་ཁྱབ་
༄} ]

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
པ་མངའ་བ་སངས་རྒྱས་ཀུན་གྱིས་བསྔགས་པར་མཛད་པ་དོན་དམ་ཆོས་ཀྱི་སྐུ་དང་།
གཞན་དོན་དུ་མཚན་དང་དཔེ་བྱད་སོགས་རྣམ་པར་སྨིན་པའི་ཡོན་ཏན་ཚད་མེད་པར་
མངའ་བའི་ཀུན་རྫོ་བ་གཟུགས་ཀྱི་སྐུ་དག་པའི་གདུལ་བྱ་ལ་སྣང་བ་འོད་འབར་བའི་ལོངས་
སྐུ་དང་། ཐུན་མོངས་གི་འདུལ་བྱ་ལ་སྣང་བ་གཟི་བརྗིད་འབར་བའི་སྤྲུལ་སྐུ་སྟེ་སྐུ་གསུམ་
ཡེ་ཤེས་ལྔ་དང་ལྡན་པ་ཉིད་བྱང་ཆུབ་སེམས་དཔའི་སྤྱོད་པ་དང་སྨོན་ལམ་ལ་བརྩོན་འགྲུས་
བགྱིས་པའི་སྟོབས་ཀྱིས་བདེ་བླག་ཏུ་ཐོབ་ནས་སེམས་ཅན་ཐམས་ཅད་བྱང་ཆུབ་ལ་འགོད་
པའི་ཕྲིན་ལས་རྟག་ཁྱབ་འབད་མེད་ལྷུན་གྲུབ་གྱིས་གྲུབ་པ་སྟེ་བདག་གི་དོན་དུ་གཉེར་བའི་
བསམ་པ་མྱུར་དུ་རྫོགས་པར་གྱུར་ཅིག་པའོ། །གསུམ་པ་ཕན་ཡོན་དྲན་པ་དང་བཅས་སྨོན་
ལམ་གྱི་འཇུག་བསྡུ་བ་ནི།དེ་ལྟར་སྤྱད་པ་སྤྱོད་བྱེད་ཅིང༌། །བྱམས་པ་གྲགས་དང་ལྡན་པ་
ཡིས། །ཕ་རོལ་ཕྱིན་དྲུག་རྫོགས་བགྱིས་ནས། །ས་བཅུའི་སྤོ་ལ་རབ་གནས་ཤོག །ཅེས་
གསུངས་ཏེ།
དེ་ལྟར་བླ་ན་མེད་པའི་བྱང་ཆུབ་ཏུ་སེམས་བསྐྱེད་ནས་དེའི་སྤྱད་པ་ལ་སྤྱོད་པར་བྱེད་
ཅིང་ཁྱད་པར་འཕགས་པའི་སྨོན་ལམ་འདི་ཉིད་ལ་འབད་པས་འཕགས་པ་བྱམས་པ་སྔོན་
ཐུགས་དང་པོ་བསྐྱེད་ནས་སྨོན་ལམ་འདི་ཉིད་ལ་བརྩོན་པར་མཛད་པས་མི་རིང་བ་ན་དགེ་
སློང་བློ་གྲོས་བརྟན་པ་ཞེས་བྱམས་པའི་ཏིང་ངེ་འཛིན་རྒྱ་ཆེན་པོ་ཐོབ་པས་གྲོང་ཁྱེར་གང་གི་
སྒོ་ཐེམ་ལ་ཞབས་བཞག་པ་ཙམ་གྱིས་གྲོང་ཁྱེར་དེའི་མི་ཐམས་ཅད་ལ་བྱམས་པའི་སེམས་
རྩོལ་མེད་དུ་སྐྱེ་བ་སོགས་སེམས་ཅན་དཔག་མེད་བྱམས་པའི་ཏིང་འཛིན་ལ་བཀོད་པས།
དེ་ནས་བཟུང་སྟེ་བྱམས་པ་ཞེས་བྱ་བའི་མཚན་གྱི་གྲགས་པ་ཆེན་པོ་དང་ལྡན་པར་གྱུར་ཏེ།
བསྐལ་པ་དཔག་ཏུ་མེད་པའི་སྔ་རོལ་ཏུ་ཕ་རོལ་ཕྱིན་དྲུག་བདེ་བླག་ཏུ་རྫོགས་པར་བགྱིས་
ནས་མངོན་པར་རྫོགས་པར་སངས་རྒྱས་ཟིན་ཀྱང་། ས་བཅུ་ཆོས་སྤྲིན་ཞེས་པའི་སྤོ་སྟེ་རྩེ་
མོར་སྐྱེ་བ་གཅིག་གིས་ཐོགས་པའི་བྱང་སེམས་ཀྱི་སྐུར་བཞུགས་ཤིང་། མཉམ་མེད་ཐུབ་
りこ

བྱམས་སྨོན་འགྲེལ་ཆུང་བྱང་ཆུབ་བདེ་ལམ།
པའི་དབང་པོ་ཉིད་ཀྱི་ཅོད་པན་དབུར་བཞག་ནས་རྒྱལ་ཚབ་ཆེན་པོའི་གནས་ལ་དབང་
བསྐུར་བརྙེས་པ། སངས་རྒྱས་ཀྱི་ཞིང་སྦྱོང་བ་དང་སེམས་ཅན་ཡོངས་སུ་སྨིན་པ་དང་སྤྱོད་
པ་དང་སྨོན་ལམ་ཡོངས་སུ་རྫོགས་ཏེ་མཐར་ཕྱིན་ནས་སྐལ་བཟང་རྣམ་འདྲེན་ལྔ་པར་
འབྱོན་པར་ཆས་པ། ད་ལྟ་སངས་རྒྱས་དང་མཚུངས་པའི་རྣམ་འཕྲུལ་བསམ་མི་ཁྱབ་པ་ལ་
དབང་བསྒྱུར་ཅིང་རབ་ཏུ་གནས་པར་གྱུར་པ་དེ་བཞིན་ཏུ་བདག་ཀྱང་མྱུར་དུ་འགྱུར་བར་
ཤོག་ཅིག་པའོ། །
སྨོན་ལམ་འདི་ཁྱད་པར་འཕགས་པའི་རྒྱུ་མཚན་ཡང༌། མདོ་ལས། འཕགས་པ་
བྱམས་པ་ནི་དཀའ་སྤྱད་དྲག་པོ་མཛད་མ་དགོས་པར་ཐབས་མཁས་ཀྱིས་ཡོངས་སུ་ཟིན་
པས་ཐེག་པ་བདེ་བ་དང་འཇུག་པ་བདེ་བ་དང་ལམ་བདེ་བས་བླ་ན་མེད་པའི་བྱང་ཆུབ་ཡང་
དག་པར་བསྒྲུབས་སོ་གསུངས་པ་ལ། ཀུན་དགའ་བོས་འཕགས་པ་བྱམས་པའི་ཐབས་
མཁས་ཅི་ཡིན་ཞུས་པས། བཅོན་ལྡན་འདས་ཀྱི་ཞལ་ནས། ཀུན་དགའ་བོ་བྱང་ཆུབ་སེམས་
དཔའ་སེམས་དཔའ་ཆེན་པོ་བྱམས་པས་སྔོན་བྱང་ཆུབ་སེམས་དཔའི་སྤྱད་པ་སྤྱོད་པའི་ཚེ་
ཉིན་ལན་གསུམ་མཚན་ལན་གསུམ་དུ་བླ་གོས་ཕྲག་པར་སྦྱར། པུས་བཙུག་ཐལ་མོ་སྦྱར་
ནས་སངས་རྒྱས་མངོན་སུམ་དུ་བྱས་ཏེ་སྨོན་ལམ་འདི་བཏབ་བོ་ཞེས་སྨོན་ལམ་འདི་ཉིད་
གསུངས་ནས། ཀུན་དགའ་བོ་བྱང་ཆུབ་སེམས་དཔའ་བྱམས་པ་གང་ལ་གནས་ནས་ཐབས་
ལ་་མཁས་པས་ཐེག་པ་བདེ་བ་དང་འཇུག་པ་བདེ་བས་བླ་ན་མེད་པ་ཡང་དག་པར་རྫོགས་
པའི་བྱང་ཆུབ་ཡང་དག་པར་བསྒྲུབ་པའི་ཐབས་མཁས་ནི་དེ་ཡིན་ནོ་ཞེས་གསུངས་སོ། །
དེས་ན་བདེ་བས་བྱང་ཆུབ་བསྒྲུབ་པའང་ཐབས་མཁས་ཀྱི་ཁྱད་པར་གཅིག་ཡིན་
མོད། དེའང་ལས་དང་པོ་པ་དང་མོས་སྤྱོད་ཀྱི་ས་མ་གཏོགས་འཕགས་པའི་ས་ཐོབ་ནས་
ཁྱད་མེད་པ་དང༌། རྒྱལ་ཚབ་བྱམས་པའི་རྣམ་ཐར་ནི་བསམ་གྱིས་མི་ཁྱབ་པས་མཐའ་
གཅིག་ཏུ་ཞེན་བྱ་མིན་ལ། མཛད་ཕྱོགས་གཅིག་ནས་བདེ་བས་བསྒྲུབས་པའང་ཡིན་མོད་
).༣

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གཙོ་བོ་རྗེས་འཇུག་ལ་འདོམ་པའི་ཕྱིར་ཡིན་པར་གསུངས་པས། རང་རེ་སོ་སྐྱེ་ངར་འཛིན་
ལ་ཞེན་པའི་དབང་གིས་བདག་གཅེས་འཛིན་གྱི་བློ་དང་མ་བྲལ་བས་བྱང་ཆུབ་ཏུ་སེམས་
བསྐྱེད་ཀྱང་སྤྱོད་པ་རླབས་ཆེན་ལ་སློབ་མི་ནུས་པ་རྣམས་ཚིགས་ཉུང་ལ་དོན་རྒྱ་ཆེ་བ་བཅོམ་
ལྡན་འདས་ཀྱི་ཞལ་ནས་གསུངས་པའི་ཐེག་པ་ཆེན་པོའི་སྨོན་ལམ་འདི་ལྟ་བུ་ལ་བརྩོན་པར་
འོས་ཏེ། དོན་རྒྱ་ཆེ་བའང་ཐེག་ཆེན་གྱི་མདོ་སྡེ་རྒྱ་མཚོ་ལྟ་བུའི་དོན་མ་ལུས་པར་བསྡུས་པ།
རྒྱལ་ཚབ་བྱམས་པ་ཉིད་ཀྱི་བསྟན་བཅོས་མདོ་སྡེའི་རྒྱན་ཞེས་པ་དེའི་དོན་སྨོན་ལམ་འདི་ལ་
ཚང་བར་གསུངས་ཏེ། དཔལ་ཀརྨ་པ་ཆོས་གྲགས་རྒྱ་མཚོ་དང་ཐུགས་རྒྱུད་གཅིག་པར་
གསུངས་ཤིང་བཞུགས་ཁྲི་མཉམ་པར་མཛད་པ་པཎ་ཆེན་ཤཱཀྱ་མཆོག་ལྡན་ནས་མདོ་སྡེ་
རྒྱན་དང་སྨོན་ལམ་འདི་གཉིས་ལྟོ་སྦྱར་བའི་འགྲེལ་བཤད་ངོ་མཚར་བ་ཞིག་ཡོད་པར་
གསུངས་པའི་ཕྱིར་རོ། །ཁ་ཅིག་ཆགས་མེད་རིན་པོ་ཆེ་ནས་སྐབས་ཤིག་དགོངས་པ་ཅན་གྱི་
གསུངས་ཟུར་ཙམ་ལ་སྒྲ་དྲང་ཐད་དུ་བཟུང་ནས་བདེ་བ་ཅན་དུ་སྐྱེ་བར་འདོད་པས་སྨོན་
ལམ་འདི་འདོན་བྱ་མིན་ནོ་སྙམ་པའང་མཆིས་མོད། །དེ་དག་རིན་པོ་ཆེ་ཨ་རཱ་གའི་དགོངས་
དོན་ཚུལ་བཞིན་རྟོགས་པ་བྱ་བ་གཅེས་སོ་སྙམ་པའང་ཞར་འཕྲོས་ཏེ་སྤྲོས་པས་ཆོག་གོ། །
རྒྱལ་སྲས་སྤྱོད་པ་རྒྱ་མཚོ་བདེ་བླག་རྫོགས་པའི་ཐབས། །རྨད་བྱུང་སངས་རྒྱས་ཞལ་
ནས་གསུངས་པའི་སྨོན་ལམ་གྱི། །ཚིག་དོན་དམ་པའི་གསུང་བཞིན་འདུས་གསལ་བཀྲལ་
བའི་དགེས། །རྣམ་འདྲེན་ལྔ་པ་འཛམ་གླིང་སྣང་ཚེ་ཐེག་མཆོག་གི། །བདུད་རྩི་ནོད་ཅིང་བླ་
མེད་བྱང་ཆུབ་ལུང་བསྟན་ཐོབ། །མ་གྱུར་ཡིད་ཅན་ཀུན་གྱི་འདྲེན་པ་མཆོག་གྱུར་ཅིག །
ཅེས་པའང་ཐེག་པ་ཆེན་པོ་ལ་མོས་པ་ལམ་དུ་བྱེད་པ་སེར་གཟུགས་མ་ཎི་བ་ངེས་དོན་
བསྟན་རྒྱས་པས་རང་གི་དྲན་པའི་གསོས་སུ། ཆོས་རྗེ་བླ་མ་དམ་པ་རྣམས་ཀྱི་གསུང་གི་སྣང་
བ་ལ་བརྟེན་ནས། ཆུ་ཀླུང་ཆེན་པོ་དལ་འབབ་ཀྱི་ཡང་དབེན་དུ་བསེ་རུ་ལྟ་བུར་གནས་
སྐབས་སུག་རིས་སུ་བསྟར་བ་དགེ་ལེགས་འཕེལ། སརྦ་མངྒ་ལཾ།